Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera meatzaritzaren irudia hobetze aldera Nafarroako Gobernua eta Geoalcali eta Magna enpresak elkarlanean aritzeko asmoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Prentsaren bidez jakin ahal izan genuenez, Nafarroako Gobernua, Geoalcali eta Magna lankidetzan arituko dira “meatzaritzaren irudia hobetzeko”, eta “MinerÉTICA 2019” izeneko jardunaldiak antolatu dituzte elkarrekin.

Horri buruz, parlamentari honek honako hau jakin nahi du:

Lehena. Lankidetza hori zer esparrutan gauzatzen den.

Bigarrena. Lankidetzan ari direnen artean zenbat bilera egin dituzten, eta bilera horietako bakoitzaren gai-zerrenda.

Hirugarrena. Bilera guztien aktak bidaltzeko eskatzen dugu.

Laugarrena. Lankidetza-esparru horretan eta jardunaldien antolakuntzan konprometitutako aurrekontua, galdera hau jasotzen den egunean jada ordaindutakoa zehaztuta.

Bosgarrena. Nafarroako Gobernuaren ustez, industria-jarduerako zer beste esparruk behar dute “beren irudia hobetu”?

Seigarrena. Ingurumen-, ekonomia- nahiz gizarte-jasangarritasunaren arloko txostenak eta azterlanak, kanpaina hori justifikatzen dutenak.

Iruñean, 2019ko irailaren 18an

Foru parlamentaria: Maiorga Ramírez Erro